ધ્યાન દ્વારા વિચારોની સ્થિરતા આવે છે અને મન પ્રસન્ન પણ રહી શકે છે. ખાસ કરીને ભારતીય પરંપરામાં સદ્‌વિચારોને ખૂબ જ પ્રાધાન્ય આપવામાં આવે છે. અધ્યાત્મ માત્ર આપણો વિચાર જ નથી પરંતુ નવી દિશા પ્રદાન કરે છે સાથે જ ધ્યાનનાં માધ્યમથી તેને સશક્ત પણ બનાવે છે. જ્યારે આધ્યાત્મિકતાએ આપણને જ્ઞાન આપ્યું કે વિચાર એ તમારી પોતાની રચના છે. પછી વિચારથી અનુભૂતિ, અનુભૂતિથી અવસ્થા. પરંતુ અહીં સૌથી મહત્વપૂર્ણ વાત એ છે કે વિચાર મારી રચના છે. આ જાણકારીનો આપણને ખ્યાલ જ હોતો નથી. સંકલ્પ જે હું ઉત્પન્ન કરી રહી છું, તે મારા ઉપર નિર્ભર છે.